CELEX: 62009CB0085
Language: et
Date: 2009-10-29 00:00:00
Title: Kohtuasi C-85/09 P: Euroopa Kohtu 29. oktoobri 2009 . aasta määrus — Portela — Comércio de artigos ortopédicos e hospitalares, Lda versus Euroopa Ühenduste Komisjon (Apellatsioonkaebus — Lepinguväline vastutus — Nõue hüvitada kahju komisjoni mitmete tegematajätmiste tõttu direktiivi 93/42/EMÜ rakendamisel — Väidetavate puuduste ja hagejale tekitatud kahju vahelise põhjusliku seose puudumine defektiga digitaalsete termomeetrite turustamisel — Ilmselgelt põhjendamatu apellatsioonkaebus)

27.2.2010   
            
            
               ET
            
            
               Euroopa Liidu Teataja
            
            
               C 51/15
            
         Euroopa Kohtu 29. oktoobri 2009. aasta määrus — Portela — Comércio de artigos ortopédicos e hospitalares, Lda versus Euroopa Ühenduste Komisjon
   (Kohtuasi C-85/09 P) (1)
   
   (Apellatsioonkaebus - Lepinguväline vastutus - Nõue hüvitada kahju komisjoni mitmete tegematajätmiste tõttu direktiivi 93/42/EMÜ rakendamisel - Väidetavate puuduste ja hagejale tekitatud kahju vahelise põhjusliku seose puudumine defektiga digitaalsete termomeetrite turustamisel - Ilmselgelt põhjendamatu apellatsioonkaebus)
   2010/C 51/24
   Kohtumenetluse keel: portugali
   
      Pooled
   
   
      Apellant: Portela — Comércio de artigos ortopédicos e hospitalares, Lda (esindaja: advokaat C. Mourato)
   
      Teine menetluspool: Euroopa Ühenduste Komisjon (esindajad: B. Schima ja P. Guerra e Andrade)
   
      Kohtuasja ese
   
   Apellatsioonkaebus Esimese Astme Kohtu (kaheksas koda) 17. detsembri 2008. aasta määruse peale kohtuasjas T-137/07: Portela vs. komisjon, milles Esimese Astme Kohus jättis osaliselt ilmselge vastuvõetamatuse tõttu ja ülejäänud osas ilmselge põhjendamatuse tõttu rahuldamata nõude, et esmalt kohustada komisjoni toimima nõukogu 14. juuni 1993. aasta direktiivi 93/42/EMÜ meditsiiniseadmete kohta (EÜT L 169, lk 1) (muudetud Euroopa Parlamendi ja nõukogu 27. oktoobri 1998. aasta direktiiviga 98/79/EMÜ meditsiiniliste in vitro diagnostikavahendite kohta (EÜT L 331, lk 1)) artikli 14b alusel, nõudes sertifitseerimisasutuselt TÜV Rheinland Product Safety GmbH — Saksamaa Liitvabariigi vahendusel — hageja kasuks direktiivi 93/42 XI lisa punktis 6 ette nähtud kohustusliku tsiviilvastutuskindlustuse soodustuse tegemist, mille nimetatud asutus oli sõlminud, ja kui väidetud kahju ei saa hüvitada põhinõude raames, siis teise võimalusena nõue hüvitada hagejale komisjoni mitmesuguse tegevusetusega tekitatud kahju.
   
      Resolutsioon
   
   
               1.
            
            
               Jätta apellatsioonkaebus rahuldamata.
            
         
               2.
            
            
               Jätta Portela — Comércio de artigos ortopédicos e hospitalares Lda kohtukulud tema enda kanda.
            
         
      (1)  ELT C 102, 1.5.2009.